钦定古今图书集成/方舆汇编/职方典/第1479卷 > 《广通县志》
## 钦定古今图书集成/方舆汇编/职方典/第1479卷 > 《广通县志》

阿纳香山　：在和茶山东，二山相连，高耸峭拔，延至二百馀里。

九盘山　在县东。回旋险峻，道路九盘，立铺其中。

鹤翥山　在县北十里。形势高大，先名“雕翎” ，后改“鹤翥” ，象形也。

宝华山　，在县西三十里。

天马山　，在县南二十里。

高登山　，在县东三里。

仙人洞　，在县南八十里。岩石参差，内深十丈馀，下有温泉，洞有火龙出现。

馀粮箐　即汤团箐，在翠屏山中。传云武侯驻军此山，值腊月廿四日，军士思楚俗汤团祀灶，倾其馀者成石，外白内黄，石缸尚存。县令李铨采之，更名“馀粮箐。”

雕龙河　：源出阿陋香山。先年土主簿段时可开挖，引水至县前灌田。

罗苴甸河　在县南五十里。四山周环，一水东注，后名“罗川。”

井泉　在南门外金官井，泉水甘美。

干海子　在县北八十里，与武定接壤。昔凤朝文叛，率众来劫居民，力战不支，虽为胁从，终以斗胜，亦邑中要害也。

金龙潭　在县东山。相传，昔擒者纳有疾风暴雨，从南助阵，望之有金龙绕空中，因名。旱祷皆应。明时敕县令每季春祭焉。